
Rationem  ingenii  vere  humani  considerantes,  eam  ita  esse  comparatam  re* 
periemus  ,  ut ,  quae  alii  se  observasse  profitentur ,  ea  nec  temere  arripiat, 
nec  lente  in  iis  acquiescat.  Ducimur  omnes  eupiditate  diversarum  sententia* 
rum  fontes  et  origines  indagandi,  comparationemque  instituendi  cum  ipsarum, 

tum  eorum ,  quae  nobis  ipsi  videmur  didicisse ,  unde  fiat  conjectura  rerum ,  quae 

# 

ex  ista  comparatione  consequantur.  Quas  si  quis  experimentis  diu  multumque 
illustraverit,  illud  egregium  in  quavis  arte,  sed  medica  inprimis,  exsistit  or¬ 
namentum  ,  quem  vocamus  Usum.  Sed  ea  artis  tractatio  ,  quae  tantum  in 

s 

contemplando  cernitur,  convenientia  plurimum,  opinione  et  finitis  sententiis 
tanquam  fundamentis,  nititur.  Facta  autem  contemplationis  ususque  con¬ 
junctione,  sua  inde  sibi  quisque  placita  conficere,  confecta  in  corpus  quod¬ 
dam  redigere  solet,  quale  Systema  vulgo  appellatur. 

Magna  horum  in  omni  genere  doctrinarum  semper  fuit  multitudo ,  nec 
minor  in  medica.  Neque  id  sane  mirum.  Nam,  quum  hoc  praestantissimi 
quique  Medici  unice  agerent,  ut  naturae  vim  et  efficaciam  in  corpora  hu* 
mana  apto  et  connexo  ordine  a  certis  causis  derivarent ,  easque  causas  alii 


A  2 


dein-» 


4  J,  C,  B,  BER5AB  I>, 

deinde  aliunde  repeterent,  fieri  non  potuit  ,  quin  pro  diverso  temporum 
eursu  diversa  etiam  via  ingrederentur. 

Hinc  tam  multiplices  et  contrariae  morborum  cognoscendorum  curan- 
dorumque  rationes,  quae,  in  Historia  rei  Medicae  versantes,  in  ea  tau- 

y  a 

quam  Labyrintho  includunt.  Unde  equidem  non  video,  quomodo  nos  me* 

lius  expediamus ,  quam  si  naturam ,  quasi  filo  ducentem  secuti ,  ea  semita 
progrediamur,  qua  progressus  est  homo  divinus  Hippocrates,  quoque  Me¬ 
dicos,  hujus  vestigia  relinquentes  ,  reduxit  alter  Hippocrates  ,  Hermannus 
Boerhavius. 

Is  centum  et  septemdecim  abhinc  annis  in  hac.  aede ,  hoc  ipso  ex  loco ,  rem 

quam  diximus  longe  praeclarissimam  perfecit ,  ita  ut  brevi  omnis  Europa  argutiis, 
philosophicis  certam  experientiam  praeferret..  Et,  quamquam  ego  BoerhaviL 
magnitudinem  minus  etiam  quam  meam  ipsius  mediocritatem  sentio;  nam 
ne  dicere  quidem  ausim ,  me  cura  illo  non  esse  comparandum;  non  com¬ 
mittam  tamen  ut,  quod  Boerhavius  pro  sua  auctoritate  quasi  j  usserit,  ide.m 

ego  laudare  non  annitar :  sed  Vos  saltem ,  generosi  Adolescentes ,  futuri  Com- 

miiitones,  et  ut  spero  amici,  (neque  enim  tantum  mihi  sumo,  ut  alios  ad¬ 
moneam  )  Vos  igitur  admonebo,  rationem  Hippo  cj  alicam ,  nostra  non  itiinus 
quam  Boerhavii  aetate ,  esse  commendandam . 

Hanc  mihi  commendare  incipienti  ,  summa  Graecorum  subit  admiratio , 
qui,  plurimis  artibus  aut  inventis  aut  perfectis,  medicinae  etiam  emendatae 
gloriam  ita  sibi  vindicarunt,  ut  in  Graecia  primum  inventa  esse  videatur. 

Fuere  ante  Hippocratem  magna  laude  florentes  Philosophi ;  nam  tunc  tem- 
poris  rerum  divinarum  humanarumque  scientiam  animo  complectebantur; 
fuere,  inquam,  Philosophi,  quibus  ars  salutaris  multa  debet.  Quis  enim  Py, 
thagoram ,  Alcmaeonem,  Empedoclem  aliosque  ignoret?  sed  omnium  lumini- 
bus  suo  unius  lumine  ita  offecit  Hippocrates,  ut  hujus  demum  beneficio 
Medicina  prorsus  e  tenebris  emerserit.  Tenebras  dico  involucra  quaedam 
et  integumenta,  quorumdam  fraude  et  superstitione  medicinae  circumfusa,  et 
argutas  hominum  otiosorum  ratiocinationes  ,  ab  omni  actione  segregatas ,  usum, 
que  non  habemes  ducem ,  sed  comitem  etiam  invitum  trahentes.  Ex  his  ergo 
tenebris  et  servitute  Hippocrates  Medicinam  in  lucem  et  libertatem  vindica, 
vit,  rationem  in  eo  secutus,  non  a  cognitione  vulgi  remotam,  sed  maxime 
simplicem :  signum  illud  veritatis  clarissimum. 


Quid  enim?  Naturam  observavit,  observatam  ingenio  illustravit,  experien¬ 
tiae  auctoritatem  constituit.  In  umbra  alii  et  in  scholis  de  morborum  ge¬ 
nere  et  sanatione  ,  fere  ut  eoeei  de  coloribus ,  disputantes  sibi  placebant: 
Hic  ad  ipsos  aegrotantium  lectos  assidendo,  vigilando,  agendo,  suum  exerce¬ 
bat  animum.  Indulgebant  alii  cogitationibus,  acutis  saepe,  sed  dubiis,  erra¬ 
bant  m  coelo  et  m  stellis:  Hic  vires  naturae  medicatrices  anxie  investiga¬ 
bat,  m tuens  magis,  quae  ante  pedes,  quam  quae  tam  longe  essent  remota. 
Alii  ingeniose  proximas  rerum  causas  conjiciebant:  Hic  docebat  quae  ipso 

usu  et  tractatione  compererat ;  brevi ,  incertam  alii.  Hic  certam  rationem 
amplectebatur. 

His  praeclare  positis  fundamentis  suam  superstruxit  doctrinam ,  quae  sum¬ 
mum  omni  tempore  in  rem  medicam  habebit  momentum:  cujus  quippe  ve¬ 
ritas  tam  firma  sit  et  perpetua  ,  quam  leges  ipsius  naturae.  Nec  sane  mul¬ 
tum  profecerit,  si  quis  artem  nostram  serio  emendare  cupiat,  nisi  ad  hanc 

doctrinam  suas  emendationes  exigat,  et  conformet. 

Sed  quod  rationem  liippocraticam  suis  simplicem  munditiis  nitere  osten- 
dimus ,  hoc  nemo  ita  accipiat,  quasi  aut  ipse  Philosophiam  a  Medicina  se¬ 
cluserit,  aut  nos  eandem  inde  seclusam  vellemus.  Imo,  ut  Plato  felices  prae* 
dicat  regiones,  quibus  Reges  philosophi  praeessent;  ita  Hippocrates  Medicinam 
a  Medicis  philosophis  ,  tanquam  a  Deis,  augeri  ornarique  profitebatur,  En¬ 
nius  Neoptolemum  facit  dicentem  ,  philosophari  sibi  necesse  videri ,  sed  paucis. 
Idem  quoque  hic  nobis  necesse  videtur,  quin  multis  etiam,  modo  recte  fiat. 
Ad  omnes  enim  doctrinas  Philosophia  est  utilissima ,  nec  minus  ad  Medi¬ 
cam  :  ea  scilicet ,  quae  nos  accurate  discernere  ,  integre  observare ,  subtiliter 
judicare  ,  et  apte  concludere  docet ;  ut  adeo  arti  nostrae  afferat  splendorem , 
non  fumum. 

Sed  videte  hominum  perversitatem  1  Coeperunt  in  hoc  genere  nimis  phi¬ 
losophari  ;  et  fonte  ,  quem  Hippocrates  divinitus  monstraverat  ,  partim  re¬ 
licto,  corrupto  partim,  delusi  scientiae  non  fallentis  imagine,  Medicinam  Phi¬ 
losophiae  subjecerunt.  Jam  Dogmatici  certas  sibi  componere  regulas  ,  distri¬ 
buere  classes,  instituere  ordines;  jam  ad  horum  singula,  tamquam  leges,  sin¬ 
gulos  morbos  referre  et  curare,  experientiae  autem  et  usui  parum  aut  nihil 

tribuere.  Qui  quum  pro  libidine  saepissime  agerent  ,  nec  sibi  ipsi  constarent, 
et  multa  interea  nova  in  re  Anatomica,  Physica  et  Pharmaceutica,  homines 
addiscerent,  factum  est,  ut  ad  Hippocraticam  rationem  redirent. 

Sed  quam  difficile  sit,  in  quavis  rerum  aut  sententiarum  mutatione  habe¬ 
re  modum,  suo  etiam  exemplo  Empirici  ostenderunt.  Primum  enim,  contra 
quam  Dogmatici  solebant ,  ex  signis  apertis  causas  latentes  derivantes ,  mox 
omnem  adeo  prudentiam  et  consilium  neglexerunt,  eoque  audaciae,  ne  quid 
gravius  dicam,  processerunt,  ut  ipsum  Empiricorum  nomen  contemtui  esse 
coeperit.  Diu  post  inventus  est  Themison,  ejusque  discipulus  Thessalus, 
qui,  quod  in  utraque  secta  nimium  esset  et  vitiosum  ,  se  sustulisse  crede¬ 
rent  ,  via  incedentes  ,  quam  vocabant ,  methodica.  "Venit  Galenus*  Actum 
erat  de  methodicis.  Atque  ita  deinceps,  singulis  fere  hominum  aetatibus, 
nova  Medicinam  forma  induerunt  :  quae  primum  ,  ut  solet ,  laudibus  in* 
coelum  efferebatur,  brevi  frigebat,  tandem  alteri  formae  locum  cedebat.  Sic 
Paracelsus,  Helmontius ,  Sylvius,  suo  quique  tempore  floruerunt. 

Tantam  quidem  sententiarum  varietatem  et  permutationem  quid  aliud  in¬ 
dicare  putemus,  quam  singularum  et  omnium  infirmitatem?  Equidem  non 
sine  horrore  cogito ,  quo  tandem  hoc  in  dies  gliscens  malum  erupisset  r 
nisi  res  medica  Jovem  quemdam  Statorem  in  patria  nostra  reperisset. 

Saepius  a  viris  doctis  disputatum  est ,  utrum  propositionum  illud  genus, 

quod  Hypotheses  vocant,  doctrinis  gravioribus  profuerit  magis  an  nocuerit. 

♦ 

Mihi  utrumque  et  profuisse  et  nocuisse  videntur,  omnemque  earum  utilita¬ 

tem  modo,  quo  quis  eas  adhibeat  ,  esse  judicandam  arbitror.  Omnes  fere, 
qui  in  sua  disciplina  familiam  duxere,  in  tanta  animi  humani  caligine,  ad 
istas  propositiones  confugisse  reperimus,  earumque  auxilio  saepe  eo  pervenis* 
se ,  ut  res  maximi  momenti  explicare  et  illustrare  potuerint.  Quodsi  vero 
iidem  suas  propositiones  tam  veras  et  certas  esse  sibi  persuaderent  ,  ut  ex 
ratione  connexorum  alia  deinde  sequi  cogerent,  eaque  vel  maxime  aliena,  nec 
loco  nec  tempori  opportuna ,  ad  ipsas  artes  transferrent  ,  hi  dici  vix  potest 
quam  imprudentes  se  praestiterint.  At  Hippocrates  et  Boerhavius  ipsi  suas 
habuere  propositiones.  Non  nego ,  imo  laudo.  Nec  me  latet  ,  fuisse ,  qui 
de  ratione  Boerhaviana ,  Chemica  illa  et  Mechanica,  qui  de  doctrina  humo* 
rum ,  aliisque  ab  eo  in  contemplatione  artis  Medicae  spectatis  ,  non  adeo 
magnifice ,  nec  pro  tanti  viri  existimatione  senserint.  Sed  hoc  ipsum , 
Auditores,  ejusmodi  est,  ut  de  civis  nostri  gloria  non  tantum  non  detrahat,  sed 
eam  etiam  vehementer  augeat. 

Cognoscite  enim  illius  prudentiam  sapientiamque.  Quae  domi  secum  aut 

in  scholis  meditabatur  cum  discipulis,  quae  mente 'et  ingenio  diu  agitata  non 

ita  esse  quidem ,  sed  posse  ita  esse  suspicabatur ,  ea  nunquam  ad  aegrotan¬ 
tium  corpora  accommodabat,  nisi  ipsa  Natura  ea  esse  accommodanda  digito 
quasi  indicaret.  Boerhavius  artem  exercens  diversus  erat  a  Boerhavio  ean¬ 
dem  contemplante:  eadem  illi  laus  debetur,  quam  Hippocrati  tribuimus,  hac 
excepta,  quod  experientiae  auctoritatem  non  constituerit,  sed  restituerit. 
Haec  enim  laus  ab  Hippocrate  beneficio  aetatis  ilii  fuit  erepta. 

Ut* 

U tinam  vero  fines  scientiae  medicae,  quibus  ingenia  ellam  felicissima  tunc 
temporis  circumscribebantur,  tam  late,  quam  nunc  sunt,  fuissent  propagati! 
Equidem,  Auditores,  satiari  non  possum  delectatione,  quoties  mecum  cogito, 
qualis  ac  quanta  artis  nostrae  futura  fuisset  felicitas,  si  Boerhavio  recenlioris 
aevi  inventis  uti  licuisset. 

Nam  quid  dicam  de  majore  vasorum  lymphaticorum  cognitione,  de  pulpa 
et  fibra  nervea,  de  membranis,  de  bursis  mucosis?  quam  multa  ad  naturam 
humani  corporis  pertinentia  melius  inde  sunt  explicata?  quantum  Physiolo* 
giae  accessit  emolumentum  ?  quot  morbi  accuratius  cogniti  ?  remedia  excogi* 
tata  ?  judicium  vero  de  vi  et  efficacia  medicamentorum  certius  factum  est  et 

exploratius  ?  Campus  hic  mihi  ad  dicendum  aperitur  amplior ,  quam  pro  vestra  me 

* 

sequendi  patientia :  unum  tamen  de  Chemia  locum  silentio  praeterire  non  possum. 
Diu  illa  jacuit  neglecta  ,  tanquam  gemma  in  sterculinio,  Alchymistae 

thesauros  sibi  ex  ea  et  aureos  montes  pollicebantur  ,  inveniebant  carbones» 

\ 

Neque  fieri  aliter  potuit,  quum  ita  quaererent,  quasi  id  ipsum  longius  etiam 
removere,  et  in  perpetuum  amittere  vellent.  Aureos  Chemiae  esse  fructus 
vere  vidit  Siahlius,  sed  eos  non  metallo,  sed  recta  artis  exercitatione  metie¬ 
batur.  Optime  inquam  de  Chemia  meritus  est  Stahlius.  Nec  vero  quisquam 
in  ejus  doctrina  ingenium  aut  sagacitatem  desiderabit:  quod  vel  ex  longo, 
quo  floruit  ,  tempore  facile  conjici  possit.  Sed  quum  ille  signum  quoddam 
sustulisset,  quod  alii  sequerentur,  iique  de  lumine  illius  suum  accendissent 
lumen ,  magaoque  studio  et  ardore  viam  sibi  munirent ,  tandem  exortus  est 

■s  v  B 

omnium  Chemicorum  princeps  ,  Lavoisierius ,  qui  gemmam  ipsam  suo  ita 
restituit  splendori,  ut  coecus  sit  oporteat,  vel  sponte  oculos  claudat,  qui  isto 
splendore  non  capiatur. 

His  igitur  inventis  si  Boerhavius  uti  potuisset,  quam  praeclare  de  re  me- 

*  *  '  » 

dica  fuisset  actum?  Nunc  quid  inde  profecerunt  Medicinae  in  novam  sub* 
inde  formam  redactae  auctores?  Suam  quisque  disciplinam  ,  novis  adjutam 
auxiliis ,  antiqua  firmiorem  esse  contendebat.  Neque  vero  deerant ,  qui  hoc 
vere  possent  contendere  :  quamdiu  nempe  ipsa  experientia  nollent  esse  sa* 
pientiores.  Hanc  autem  sensim ,  ut  fit ,  minoris  facientes  ,  et  blanda  opinio# 
num  specie  deliniti,  verborum  novitate  et  gratia  delectabantur,  rem  ipsam 
non  multum  curabant. 

Vellem,  Auditores,  aliquis  dixisset,  nullam  medicinae  pestem  esse  capitalia» 
rem  hac  ipsa  opinionum  specie.  Libens  ego  verba  illius  mea  fac  erem ,  nec 
adeo  dicti  vererer  invidiam.  Vos  mihi  nunc  ignoscite,  si  ingenue  profitear 
me  plane  ita  sentire.  Artem  exercemus  omni  difficultatum ,  laborum  peri- 

culorumque  generi  obnoxiam.  Remigem  vobis  proponite,  qui  cymbam  ad. 

« 

verso  flumine  multa  vi  remis,  brachiis  vix  promovet  ,  sed  promovet  tamen 
Is  autem,  si  sublatis  modo  in  coelum  serenum  oculis,  modo  in  amoenas 
utrimque  ripas,  varia  secum  et  jucunda  cogitans,  brachia  imprudens  remit¬ 
tit,  prono  aquarum  cursu  in  transversum  rapitur,  nec,  quo  proposuerat, 
pervenit.  Non  valde  dissimilis  multorum  post  Boerhavium  fuit  fortuna, 

i  * 

Horum  ego  laudo  ingenium  ,  suspicio  sagacitatem  ,  admiror  acumen.  Sed 


ORATIO. 


tt 


quid  quaeso  omnia  animi  bona  arti  nostrae  auxilientur,  si  hs  laudem  po* 
tius  quam  utilitatem  quaeramus  ?  Levis  certe ,  levis  est  gloria ,  nisi  eadem 
sit  fructuosa»  Novum  sectae  Methodicae  genus  revocavit  Cullenus;  progres- 

sus  est  ultra  modum  experientiae;  secta  periit.  Viginti  quinque  sunt  anni 
quo  tempore  primum  Brownius  coepit  nobilitari.  Omnia  ille  ad  normam 
suam  redacturus  esse  videbatur ,  nunc  qnotus  quisque  est  ,  qui  BrowniI 
nomen  usurpet?  Roschlaubius  qua  fama,  quo  applausu  doctrinam  vires  cor* 

poreas  incitantem  tuebatur?  Brevi  de  ipsa  doctrina  Medici  inter  se  disside- 

1  •  -  _  -  •'  /  ■ 

bant,  alii  eam  aliter  interpretabantur.  Sed  ratio  una  omnium  acutissime  in. 
venta,  magnoque  sapientae  apparatu  involuta,  ea  est,  quae  a  rebus  meta- 
physicis  et  philosophia  naturali  pendet.  An  nostram  ea  aetatem  et  aliam 
deinceps  sit  duratura ,  equidem  non  scio :  suspicor  tamen  fore ,  ut  huic  ali. 
quando  idem  accidat,  quod  caeteris  omnibus  accidit.  Locum  cedet  novae. 

Quae  adhuc  de  variis  doctorum  hominum  sententiis ,  liberius  forte  ,  a  me 
dicta  sunt ,  ea ,  Yos  oro  atque  obtestor  Auditores ,  ut  ita  accipiatis  ,  quasi 
nullius  laudes  et  merita,  nulla  omnino  in  re,  minuere  voluerim.  Imo  magnas 
nos  singulis  gratias  debere  arbitror,  quum  per  eos  liberum  nobis  sit,  ex 
tanta  diversitate  quae  optima  videantur,  eligere,  nostramque  ipsorum  ratio* 
nem  emendare  et  ornare  inde  possimus. 

Nos  igitur,  qui  tanquam  ad  gubernacula  sedemus,  rationem  et  usum, 
certissima  sidera,  fixis  oculis  intuentes,  ea  cursum  dirigamus,  qua  iter  mi¬ 
nima  sit  habiturum  pericula,  Comes  nobis  adsit  disciplina  experimentorum 

et  Historiae;  sic  nunquam  fiet  ut,  nihil  nobis  arduum  putantes,  nec  incogni- 
ta  pro  cognitis  habentes  ,  ipsum  coelum  sapientia  nostra  petamus»  Lento 
quidem  gradu,  nec  diffiteor ,  ita  procedit  Medicus  ,  sed  eam  tarditatem  pru- 
dentia  et  gravitate  compensat.  Quodsi  vero  accidat,  ut,  quae  vera  esse  non 
ausit  affirmare,  ea  sequi  interdum  tamquam  verisimilia  debeat,  ejusmodi  ta- 
men  sequetur  verisimilia ,  quae  sua  aliorumque  experientia  et  observationes 
illi  suppeditaverunt,  et  prudens  vitabit  ingeniose  quidem  ab  aliis  cogitata . 
sed  eandem  veritatis  speciem  non  habentia* 

Multa  a  Bacone  Verulamio  sapientissime  monita  sunt;  in  quibus  et  hoc: 

> 

«  ad  opera  riihil  valere  hominem  ,  quam  ut  corpora  naturalia  admoveat  aut 
«  removeat;  caetera  naturam  ipsam  intus  transigere”.  Hanc  ille  summi  Viri 
sententiam  in  animo  suo  habet  inscriptam;  et  naturam  adjuvando,  viresque, 
quibus  utitur,  indagando  eam  restituit» 

Quis  porro  ignorat,  quantum  nova  observatio,  ex  aegroto  corpore  facta, 
saepe  valeat  ad  instaurandam  sanitatem  ?  Huc  adde  aegrotantis  mores ,  con* 
suetudinem ,  educationem ,  alia ,  quae  leviora  interdum  videntur ,  nec  sunt. 
Quoties  enim  factum  est,  ut  inde  morborum  causae,  indicationes,  impedi¬ 
menta  curationis,  ipsa  denique  curatio  cognoscantur? 

Sed  ne  cogitate,  Auditores,  Medicum-,  cum  Hippocrate  et  Boerhavio  facien¬ 
tem  ,  aliis  praeterea  destitui  auxiliis.  Adfert  enim  sensum  quemdam  ,  qui  ei ,  ut 
Genius  Socrati,  semper  praesto  est.  Adfert  judicium  multo  usu  subactum;  ac¬ 
curate  observat  et  comparat  res  etiam  minimas,  nec  quidquam,  quod  ad  rem 

il- 

illustrandam  pertinere  possit,  neglectum  effugere  patitur.  Hoe  igitur  in  studio 
si  nunquam  cesset ,  comparat  sibi  quamdam  percipiendi  celeritatem  ,  qua  su- 

bito  morborum  diversorum  ingenium ,  quamque  spem  et  metum  iidem  morbi 
praebeant ,  intelligit.  Mira  sensuum  vis  est  unicuique  in  ea  arte ,  quam  quo¬ 
tidie  et  diligenter  tractat.  Ex  sono  et  voce  aegroti,  quam  debilis  sit,  con¬ 
jicimus.  Digitis  mutatos  arteriae  pulsus  cognoscimus.  Odore  morbos  quos» 
dam  discernimus;  gustu  medicamentorum  bonitatem  indicamus.  Sed  ea  ta¬ 
men  ipsa  sensuum  vis  ejusmodi  est,  ut  prudens  Medicus  nimium  iis  confi* 

dere  nunquam  sit  ausurus.  Imo  semper  cavebit,  ne  ab  ea,  quam  diximus 
percipiendi  celeritate  fallatur.  Nec  vero  falletur,  si  judicium  usu  subactum 

adhibeat.  Hujus  auxilio,  quae  universa  subito  in  mentem  veniunt ,  singula 

ponderat ,  atque  ea  demum  egregia  dos  est ,  qua  vel  tenuissima  rerum  discri¬ 
mina,  quas  similes  vulgo  arbitrantur,  advertit  ;  earum  autem,  quae  dissimi¬ 
les  videntur,  unas  easdemque  causas  esse  non  semel  observat. 

Atque  haec  via*  Hippocratis  et  Boerliavii  vestigiis  notata,  plerisque  fere  in 
Patria  nostra  Medicis  placuit.  Fuere  in  his  multae  accurataeque  doctrinae, 
summi  ingenii  parisque  judicii.  Et  quam  causam  esse  dicamus  ,  cur  illi, 
omnibus  novam  rationem  constituendi  praesidiis  instructi,  novam  tamen  non 
constituerint  ?  Nullam  profecto  aliam ,  quam  quod  ratione  Kippocratica  nul¬ 
lam  meliorem  nec  certiorem  exstare  arbitrarentur.  Longum  est  omnia,  quae 
in  promtu  sunt,  laudare  exempla:  duo  sint  instar  omnium,  quorum  et 
memoria  est  recens ,  et  auctoritas  gravis ;  par&disii  volo  et  oosteadykii, 

quos  mihi  quondam  contigisse  praeceptores,  semper  loco  magni  beneficii  ha¬ 
bebo,  quod  divino  me  numini  referre  acceptum  grata  mente  profiteor. 

'  Tantos  ego  Viros  si  laudare  aggrederer  ,  rem  profecto  agerem  actam, 
quum  suarum  uterque  laudum  nactus  sit  praecones  ,  ad  quorum  ego  sentem 
tiam  plane  meam  adjungo,  para  disii  ergo  et  oosterdykii  exemplo 
et  praeceptis  ego  formatus  ,  quid  mirum  est  ,  Auditores  ,  si  eos  omni,  qua 
possim,  ope  imitari  annitar:  inprimis  quum  usu  plus  quam  viginti  annorum 
mihi  intellexisse  videar  ,  tale  exemplum ,  talia  praecepta  sua  se  simplicitate , 
iide ,  prudentia  et  veritate ,  majorem  in  modum  commendare. 

Quanto  quidem  ornamento  uterque  vestrae  fuerit  Academiae ,  Curatores 
Amplissimi,  et  Vos,  credo,  memoria  non  minus  grata  repetitis,  quam  ego 
idem  cogitans ,  animum  prorsus  interdum  dimitto.  Sentio  enim ,  quam  vix 
ulli  bono  aut  probabili  Medico  facilis  sit  favor  apud  Hollandos ,  succedenti 
tantae  p  a.  r  a  d  i  s  i  i  et  oosterdykii  gloriae.  Sed  hoc  me  solatur ,  quod 
desiderium  illorum  aliqua  lenire  possim ,  si  me  illis  ratione  et  praeceptis 
<quam  minime  disparem  praebeam.  Atque  hujus  rei  cogitatio  eam  ,  quam 
videtis  ,  milii  dedit  fiduciam,  ut  oblatum  docendi  munus  accipere  sustinue¬ 
rim.  Quod  munus  si  me  ita  obire  cognoscatis,  ut  mea  voluntas  et  industria 

vobis  probentur ,  tum  vestro  me  favore  et  benevolentia  prosequamini.  Sic 

fiet ,  ut  nec  Vos  vestrae  de  me  opinionis  ,  nec  me  relicti  Harlemi  unquam 
jioeniteat. 

Vos  quoque,  Clarissimi  Professores  ,  vestrae  me  amicitiae  habete  commen¬ 
da* 


*  datum,  atque  in  ordinem  vestrum  recipite,  ut  novos  recipere  soletis  colle¬ 
gas,  qui  sese  student  tanto  honore  dignos  reddere*  Atque  illud  a  Vobis  in« 
primis  peto  ,  quos  ejusdem  disciplinae  necessitudo  arctiore  vinculo  mecum 

s 

conjungit.  Verba  mihi  desunt,  quibus  significem,  quanta  laetitia,  te,  egregie 
b  ru  g  m  a  nsi  ,  praesens  praesentem  ex  hoc  loco  intuear.  A  primo  inde  tempore, 
quo  haec  studia  inchoavi,  ad  hunc  usque  diem,  semper  te  ducem,  te  aucto¬ 
rem  ,  te  amicum  cognovi.  Eodem  tu  me  beneficio  tibi  obstrinxisti ,  doctissi¬ 
me  puteane,  pro  quibus  officiis  quamquam  majores  gratias  habeo,  eas¬ 
dem  tamen  hic  ago*  Vos  soli  vivitis  ,  et  diu  etiam  vivatis  ,  quos  Prae* 
ceptores  discipulus  colui  ,  Collega  Collegas,  Amicus  Amicos  saluto,  s an  di¬ 
tor  tus  et  voltelenus  eo  abierunt,  quo  paraoisius  et  ooster- 
dykius.  Horum  ego,  quod  possum,  manes  nunc  veneror,  quoniam  ipsos 

adspicere  nec  adloqui  possum.  Et  si  quis  manium  estr  sensus,  ut  humana 

etiam  curent ,  oro  ,  ut  hanc  pietatem  volentes  accipiant.  Quantum  enim  his 
omnibus  et  singulis  debeam,  te  testem  appello,  gerarde  sandiforte, 
quem  mihi  in  eodem  curriculo,  tunc  discendi,  nunc  docendi,  comitem  ob¬ 
tigisse  gratulor.  Nec  te  forte  effugerit,  nobilissime  kempere,  quam  gra* 
dis  et  crebris  sermonibus  Praeceptores  meos  laudare  solerem.  Ecquid  memi¬ 
nisti  te  hic  adesse,  quum  ante  hos  duos  et  viginti  annos  de  honore  Docto- 
ris  publice  certarem?  Equidem  memini,  qui  te  etiam  naetus  fuerim  in  dispu* 
tando  adversarium.  Quod  si  tunc  aliquis  nobis  dixisset,  fore  aliquando  ut, 
qui  affinitate  et  amicitia  essemus  devincti ,  eodem  etiam  munere  in  eadem 

Academia  devinciremur,  suaviter  eum  jocari  potius  quam  serio  loqui  cen* 
suissemus.  Nunc,  quoniam  ipsa  res  fidem  iacit,  inprimis  opto,  ut  hoc  tibi 
tam  gratum  sit,  quam  mihi  est. 

Sed  Vos,  optimi  et  ornatissimi  Adolescentes,  qui  medicae  rei  operam  nava¬ 
tis,  talem  me  habetote,  qui  vobis  comiter  et  amice  viam  monstrare  sim  co¬ 
naturus  ,  eam  scilicet  viam  ,  qua  Hippocratem ,  Boerhavium ,  alios  processisse 
vidistis.  Ipsa  ars ,  cui  olim  exercendae  studetis ,  est  res  gravissimi  momen¬ 
ti,  quippe  qua  vita  vertatur  humana.  Quo  gravior  autem  haec  sit,  eo  ma¬ 
jorem  "Vos  adferte  industriam  et  modestiam.  Inteliigitis  quinam  futuri  sint 
harum  virtutum  fructus  ?  Amplificatio  Medicinae  ,  solatium  aegrotorum , 

gloria  hujus  Academiae,  atque  totius  Patriae.  Quod  Lfeus  Optimus  Maximus 

bene  vertat  I 

